**Tarnamérai Közös Önkormányzati Hivatal Tarnaméra**

**Helyi Választási Iroda Vezetőjétől**

**3284 Tarnaméra, Árpád utca 6.sz.**

**Telefon: 36 / 479 -101, 479 – 116, 579-027 Telefax: 36 / 579 - 028**

**e-mail:** [**titkarsag@tarnamera.hu**](mailto:titkarsag@tarnamera.hu)**,** [**jegyzo@tarnamera.hu**](mailto:jegyzo@tarnamera.hu)

**Ikt.sz: 212-20/2014.**

**Üi: Vargáné**

***Tárgy:* Az egyéni listás képviselőjelölt és polgármester**

**jelölt állításhoz szükséges ajánlások számáról**

***Határozat száma:* 6/2014.(VIII.18.) HVI Határozat**

**H A T Á R O Z A T**

**Boconád** Község Helyi Választási Irodájának vezetője a választási eljárásról szóló 2013. évi XXXVI. törvény (a továbbiakban:Ve.) 307/E.§ (1) bekezdésében foglaltak alapján a helyi önkormányzati képviselők és polgármesterek 2014. október 12. napjára kitűzött általános választásán az egyéni listás, valamint a polgármesterjelölt állításhoz szükséges ajánlások számát a központi névjegyzékben 2014. augusztus 15-én szereplő választópolgárok adatai alapján az alábbiakban állapítom meg:

|  |  |  |
| --- | --- | --- |
| Település neve | **Szükséges ajánlások száma** (db) | |
| **Egyéni** listás **képviselő jelölt** állításhoz | **Polgármesterjelölt** állításához |
| **Boconád** | **12** | **34** |

E határozat meghozatala napján a Tarnamérai Közös Önkormányzati Hivatal Boconádi Kirendeltsége (3368 Boconád, Szabadság tér 1. ) hirdetőtábláján, valamint az önkormányzat honlapján ([www.boconad.hu](http://www.boconad.hu)) kerül közzétételre.

A határozat ellen – jogszabálysértésre hivatkozással – a választási eljárásról szóló 2013. évi XXXVI. törvény (a továbbiakban:Ve.) 208-209.§-ában foglaltak alapján a Helyi Választási Bizottsághoz címzett (3368 Boconád, Szabadság tér 1.) kifogással lehet élni, úgy, hogy a megtámadott határozat közzétételétől számított három napon belül megérkezzen a Helyi Választási Irodához. A határidő jogvesztő.

A kifogásnak tartalmaznia kell a jogszabálysértés megjelölését, a jogszabálysértés bizonyítékait, a kifogás benyújtójának nevét, lakcímét (székhelyét) és – ha a lakcímétől (székhelyétől) eltér – postai értesítési címét, a kifogás benyújtójának személyi azonosítóját, illetve ha külföldön élő, magyarországi lakcímmel nem rendelkező választópolgár nem rendelkezik személyi azonosítóval, a magyar állampolgárságát igazoló okiratának típusát és számát vagy jelölő szervezet vagy más szervezet esetében a bírósági nyilvántartásba-vételi számát. A kifogás tartalmazhatja benyújtójának, illetve kézbesítési megbízottjának nevét és telefaxszámát vagy elektronikus levélcímét.

**I N D O K O L Á S**

A Ve. 307/E. § (1) bekezdése szerint az egyéni listás, valamint a polgármesterjelölt állításához szükséges ajánlások számát a helyi választási iroda vezetője állapítja meg a szavazást megelőző 58. napot követő munkanapon. A (2) bekezdés szerint a szükséges ajánlások számának megállapításakor a választópolgárok számát a központi névjegyzéknek a szavazást megelőző 58. napi adatai alapján kell megállapítani. A (3) bekezdés szerint a szükséges ajánlások számát egész számra felfelé kerekítve kell megállapítani.

A helyi önkormányzati képviselők és polgármesterek 2014. október 12. napjára kitűzött választása eljárási határidőinek és határnapjainak megállapításáról szóló 2/2014. (VII. 24.) IM rendelet (a továbbiakban: IM rendelet) 16. §-a a következőképpen rendelkezik:

"16. § (1) Az egyéni listás és az egyéni választókerületi jelölt, valamint a polgármesterjelölt állításához szükséges ajánlások számát a helyi választási iroda vezetője, a főpolgármester-jelölt, valamint a megyei lista állításához szükséges ajánlások számát a területi választási iroda vezetője állapítja meg 2014. augusztus 18-ig. [Ve. 307/E. § (1) bekezdés]

(2) A szükséges ajánlások számának megállapításakor a választópolgárok számát a központi névjegyzéknek a 2014. augusztus 15-i adatai alapján kell megállapítani. [Ve. 307/E. § (2) bekezdés]"

 A helyi önkormányzati képviselők és polgármesterek választásáról szóló 2010. évi L. törvény (a továbbiakban: Övtv.) 4. §-a szerint a 10 000 vagy ennél kevesebb lakosú település egyéni listás választási rendszerben egy választókerületet alkot. Az Övtv. 9. § (1) bekezdése szerint egyéni listás képviselőjelölt az, akit az adott választókerület választópolgárainak legalább 1 %-a jelölnek ajánlott. A (3) bekezdés szerint polgármesterjelölt az akit a 10 000 vagy annál kevesebb lakosú település választópolgárainak legalább 3 %-a jelöltnek ajánlott.

A Helyi Választási Irodához tartozó településen az egyéni listás jelöltállításhoz, valamint a polgármesterjelölt állításhoz szükséges ajánlások számát az adott település központi névjegyzékében 2014. augusztus 15-én szereplő választópolgárok adatai alapján a rendelkező részben foglaltak szerint állapítottam meg, tekintettel arra, hogy **Boconád településen** a választópolgárok száma a központi névjegyzék 2014. augusztus 15-i adatai alapján **1121** f**ő.**

A kifogás benyújtásának lehetőségét a Ve.208.§-a biztosítja, a benyújtására vonatkozó előírásokat a Ve.209.§-a, 210. §-a és 212.§-a tartalmazza. A kifogás benyújtásának lehetőségéről való tájékoztatást a Ve. 46.§ c) pontjának cb) alpontja alapján adtam meg.

Jelen határozat a választási eljárásról szóló 2013. évi XXXVI. törvény 46.§-ában, 208-209.§, 210. §, és 212.§-aiban, 306.§-ában, továbbá a helyi önkormányzati képviselők és polgármesterek választásáról szóló 2010.évi L. törvény 4. §. és 9.§-ában foglaltakon alapszik.

Tarnaméra, 2014. augusztus 18.

Vargáné Tóth Márta

jegyző

Helyi Választási Iroda Vezetője